AQShning Moskvadagi elchixonasi matbuot kotibi Uilyam Stivensning aytishicha, AQShning Markaziy razvedka boshqarmasi direktori Moskvaga tashrifi vaqtida Rossiya tomoni bilan Suriyadagi o‘t ochishni to‘xtatish tartibiga amal qilinishining muhimligini muhokama qildi va AQShning Bashar Asadning Suriyadagi siyosiy o‘tish manfaati yo‘lida ketishi kerakligi haqidagi fikrini tasdiqladi. Bu haqda RIA “Novosti” axborot agentligi ma’lum qildi. "Direktor Brennan mart boshida Moskvaga tashrif buyurdi hamda rossiyalik rasmiy shaxslar bilan muzokaralarda Rossiya va Asad tuzumi o‘zlarining Suriyada o‘t ochishni to‘xtatish bo‘yicha majburiyatlariga amal qilishlari kerakligini ta’kidlab o‘tdi", deb aytdi Stivens. Stivensning aytishicha, Brennan "AQShning Suriyada siyosiy o‘tish jarayonini to‘liq qo‘llab-quvvatlash va Suriya xalqining tanlovini aks ettiradigan o‘tishni ta’minlash uchun Asadning ketishi zarurligi borasidagi fikrini tasdiqladi".